da da da da de en en fi da da en da da da da da da sv sv id fi da da de en da fr en nb nb nl da nb da da da da da da da da nb da da da da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om budgetoverskridelsen ved Eurovision Song Contest 2014 | Rigsrevisionen
Sådan laver vi større undersøgelser
Beretningen handler om Projektselskabets budgetoverskridelse ved Eurovision Song Contest 2014 (ESC 2014).
Formålet med undersøgelsen er at fremdrage centrale læringspointer på baggrund af en vurdering af, hvilken betydning værtsbyparternes forberedelse og Projektselskabets styring havde for budgetoverskridelsen ved ESC 2014. Projektselskabet blev etableret den 31. august 2013 i forbindelse med indgåelsen af værtsby- og venue-kontrakten med DR. Rigsrevisionen besvarer følgende spørgsmål i beretningen:
Forberedte værtsbyparterne etablering og drift af venue, så der var et klart og hensigtsmæssigt grundlag for projektet, herunder rolle- og ansvarsfordeling mellem værtsbyparterne internt og mellem Projektselskabet og DR?
Havde Projektselskabet en effektiv styring af etablering og drift af venue?
Rigsrevisionen har igangsat undersøgelsen på baggrund af en anmodning fra Statsrevisorerne i oktober 2014.
Statsrevisorernes bemærkning til beretningen
Den 24. juni 2015 behandlede Statsrevisorerne
Beretning nr. 16/2014 om budgetoverskridelsen ved Eurovision Song Contest 2014
Statsrevisorerne afgav beretningen til Folketinget med følgende bemærkning:
"Danmarks afholdelse af Eurovision Song Contest i maj 2014 var vellykket, hvad angår tv-seertal, men værtsbyens budget for arrangementet blev overskredet med 57,9 mio. kr., svarende til en budgetoverskridelse på 167 %. Arrangementet har samlet set kostet skatteborgerne/licensbetalerne 215,2 mio. kr.
Statsrevisorerne anmodede om denne undersøgelse af, hvad der førte til budgetoverskridelsen, med henblik på at lære af de fejl, som er begået. Undersøgelsen har omfattet alle involverede aktører, dvs. DR og værtsbyparterne (Region Hovedstaden, Københavns Kommune, Wonderful Copenhagen, Projektselskabet og Refshaleøens Ejendomsselskab A/S). Den statslige revision har ikke revisionsadgang til de 4 sidstnævnte parter, der frivilligt har givet Rigsrevisionen adgang til oplysninger i sagen.
DR skulle forestå produktionen af 3 tv-shows og indgå aftale med en værtsby, som skulle stå for de øvrige opgaver i relation til arrangementet, herunder stille et egnet venue til rådighed.
Statsrevisorerne kritiserer, at værtsbyparterne organiserede Eurovision Song Contest 2014 på en måde, der hindrede et samlet overblik over og ansvar for projekt- og økonomistyringen. Særligt har aftalerne mellem værtsbyparterne medvirket til uenigheder og uigennemsigtighed i projektet, ligesom Projektselskabet ikke har haft de nødvendige kompetencer og erfaringer til at styre et projekt af denne kompleksitet.
Statsrevisorerne fremhæver i den forbindelse følgende læringspointer:
Budgetoverskridelsen skyldtes et usikkert og mangelfuldt budgetgrundlag. Samtidig havde værtsbyparterne ikke tilstrækkeligt fokus på budgettet, bl.a. fordi det blev meldt ud, at opgaveløsningen gik forud for budgetoverholdelsen.
Budgetoverskridelsen skyldtes også ineffektiv styring og opfølgning. Projektselskabet havde ikke professionel erfaring med byggestyring, risikostyring, projekt- og økonomistyring, men blev tillagt det fulde ansvar for opgaveløsningen og bar den fulde økonomiske risiko.
Samarbejdsmodellen og aftalekomplekset mellem DR, Projektselskabet og de øvrige værtsbyparter virkede ikke fremmende på samarbejdet, men medvirkede til uenigheder og fokus på egeninteresser på bekostning af projektets økonomi og fremdrift."
Social- og indenrigsministerens redegørelse af 21. oktober 2015 (PDF)
Kulturministerens redegørelse af 23. oktober 2015 (PDF)
Bilag: Udtalelse fra Region Hovedstaden (PDF)
Rigsrevisionens notat af 20. november 2015
Rigsrevisionen følger i dette notat op på beretning nr. 16/2014 om budgetoverskridelsen ved Eurovision Song Contest 2014.
Notatet er baseret på redegørelser fra social- og indenrigsministeren og kulturministeren og handler om de initiativer, som ministrene har iværksat og vil iværksætte som følge af beretningen.
Rigsrevisionen vil fortsat følge udviklingen på følgende områder:
resultatet af drøftelserne mellem Kulturministeriet og relevante aktører om principper for styring og finansiering af større kulturbegivenheder
resultatet af Social- og Indenrigsministeriets undersøgelse af det hjemmelsmæssige grundlag for Region Hovedstadens støtte til Eurovision Song Contest 2014 og støttens lovlighed efter EU’s statsstøtteregler.
Region Hovedstaden har på baggrund af beretningens konklusioner iværksat 2 initiativer, som dels forbedrer regionens tilskudsforvaltning, dels har medført organisationsændringer i Wonderful Copenhagen. Rigsrevisionen finder disse initiativer tilfredsstillende og vurderer, at denne del af sagen kan afsluttes.
Rigsrevisionens notat af 1. august 2017
Rigsrevisionen følger i dette notat op på beretning nr. 16/2014 om budgetoverskridelsen ved Eurovision Song Contest 2014.
Der er i notatet fulgt op på følgende områder:
resultatet af drøftelserne mellem Kulturministeriet og relevante aktører om principper for styring og finansiering af større kulturbegivenheder
resultatet af Økonomi- og Indenrigsministeriets undersøgelse af det hjemmelsmæssige grundlag for Region Hovedstadens støtte til ESC 2014 og støttens lovlighed efter EU’s statsstøtteregler.
Rigsrevisionen vurderer, at sagen kan afsluttes.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere